stanford-oval/wikipedia huggingface dataset:
Manketti

| Manketti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Tyräkkikasvit Euphorbiaceae
Suku::  Manketit Schinziophyton
Laji::  rautanenii
Kaksiosainen nimi
 Schinziophyton rautanenii  (Schinz) Radcl.-Sm. 
Synonyymit
 Ricinodendron rautanenii Schinz 
Katso myös
   Manketti Wikispeciesissä   Manketti Commonsissa 
Infobox OKNimi-testi OKIUCN-testi OK: 
Manketti tai mankettipuu (Schinziophyton rautanenii, aiemmin Ricinodendron rautanenii) on suuri, 15–20 metriä korkeaksi kasvava puu. Se kasvaa metsäisillä kukkuloilla ja hiekkadyynien välissä, ja se liitetään Kalahari-tyyppiseen hiekkaiseen maaperään. Lehdet muistuttavat kämmentä, ja puuaines on balsapuun tapaista, kevyttä mutta lujaa. Sen munanmuotoisia samettimaisia hedelmiä sanotaan pähkinöiksi. Paksua kovaa kuorta kiertää ohut kerros syötävää hedelmälihaa, ja sisällä on hyvin ravitseva pähkinä. Manketin levinneisyysaluetta on päiväntasaajan eteläpuolinen Afrikka lukuun ottamatta Etelä-Afrikkaa.
Manketin hedelmiä eli pähkinöitä.
Aiheesta muualla

UniProt, Taxonomy: Schinziophyton rautanenii (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mongongo
Käännös suomeksi
Maija Weitz

Maija Weitz  (o.s. Numminen, s. 14. elokuuta 1950 Helsinki) on kamarimuusikko ja liedpianisti. Hän esiintyy solistina ja säestäjänä. Weitz on konsertoinut laajalti Suomessa ja ulkomailla.
Ura

Espoolainen Maija Weitz aloitti piano-opintonsa 9-vuotiaana Tampereella Rakel Levinin  johdolla, minkä jälkeen seurasivat opinnot Sibelius-Akatemiassa ja Wienin musiikkiyliopistossa, silloiselta nimeltään Hochschule für Musik und darstellende Kunst, Dieter Weberin ja Bruno Seidlhoferin johdolla. Lisäksi hän vietti vuoden Sibelius-stipendiaattina Ann Arborissa Michiganissa. Vuonna 1976 hän suoritti pianodiplomin korkeakoulussa Hochschule für Musik und darstellende Kunst, Wien, osastolta Konzertfach.
Weitz on wieniläisklassisen tradition keskeisiä tuntijoita Suomessa.Yhteistyö ennen kaikkea wieniläisen musiikkimaailman kanssa on kansainvälistänyt hänen toimintaansa. Tärkeänä osana Maija Weitzin pedagogista työskentelyä ovat kamarimusiikin mestarikurssit wieniläisen tulkintatradition lähtökohdista Sibelius-Akatemiassa ja Gdańskin musiikkiakatemiassa Puolassa. Hän on toiminut pianonsoiton opettajana ja säestäjänä Sibelius-Akatemiassa vuosina 1984-1998, joista vs lehtorina vuosina 1985-1990 sekä Savonlinnan Oopperajuhlien koulutussäätiön Aino Ackté-instituutin mestarikurssien pianistina 1986-1997. 1984-1990 lisäksi pianonsoiton opettajana Helsingin Konservatoriossa.
Vuosien varrelta mainittakoon myös lukuisat mestarikurssit Suomessa, Puolassa ja Turkissa sekä pohjoismaisen laulumusiikin kurssit Wienin musiikkiyliopistossa ja Japanissa. Weitz on toiminut pitkään kansainvälisten piano- ja kamarimusiikkikilpailuiden tuomaristoissa ja vuosikymmenien ajan eri musiikkitapahtumien, muun muassa vuodesta 2008 alkaen Espoon Kamarihelmi -festivaalin promoottorina.
Joulukuussa 2016 Tasavallan presidentti myönsi Maija Weitzille Suomen Suomen Valkoisen Ruusun ritarikunnan ansioristin ja joulukuussa 2016 Itävallan liittopresidentti ”Das goldene Ehrenzeichen für Verdienste um die Republik Österreich”-ansioristin Weitzin tekemästä työstä itävaltalaisen musiikkikulttuurin hyväksi.
Weitzin aviopuoliso on graafinen suunnittelija Sampo Syrjänen.
Äänitteet

Duo Weitz. Yleisradio  2000.
Winterreise, Veli-Pekka Väisänen VPCD01
Maków

Maków on seuraavien Puolan paikkakuntien nimi:
Maków, kunta Łódźin voivodikunnassa
Maków, kylä Łódźin voivodikunnassa
Maków, kylä Masovian voivodikunnassa
Maków, kylä Sleesian voivodikunnassa
Maków, kylä Vähä-Puolan voivodikunnassa
Maków, osada Warmia-Masurian voivodikunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maków”, voi hakea sivunnimihaulla, laajalla sivunnimihaulla tai tekstihaulla.
Maków (Warmia-Masurian voivodikunta)

| Maków |
| --- | --- |
 fiMaków 
 54°02′24″N, 20°39′04″E 
Valtio:  Puola
Voivodikunta:  Warmia-Masuria
Piirikunta:  Lidzbark
Kunta:  Kiwity
Kylä:  Klutajny
Väestö
Väkiluku (2011):  67
Maków on osada (eräänlainen hyvin pieni asutuskeskittymätyyppi) Klutajnyn kylässä Kiwityn kunnassa Lidzbarkin piirikunnassa Puolassa. Maków sijaitsee noin 11 kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Makówissa asui 67 asukasta.
Mal Waldron

Mal Waldron
Malcolm Earl "Mal" Waldron (16. elokuuta 1925 – 2. joulukuuta 2002) oli yhdysvaltalainen jazzpianisti. Hän levytti useissa kokoonpanoissa ja sävelsi lisäksi muun muassa elokuvamusiikkia.
Waldron vieraili Suomessa moneen kertaan. Helsingissä vuosina 1975 ja 1981, Tampereella 1989 ja Turussa vuonna 1999 sekä Raahessa vuonna 2001.
New Yorkissa syntynyt Waldron kuoli syöpään 77-vuotiaana Brysselissä, Belgiassa.
Makówin piirikunta

Makówin piirikunta (puol. powiat makowski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 44 892. Siihen kuuluvat kuusi kuntaa ovat Czerwonka, Karniewo, Krasnosielc, Młynarze, Płoniawy-Bramura, Różan, Rzewnie, Sypniewo ja Szelków.
Makówin piirikunnasta noin 26 prosenttia on metsän peitossa.
Piirikunnan väestöpyramidi 2014.
Vuoden 2019 lopussa Makówin piirikunnan asukkaista 50 prosenttia oli naispuolisia ja 50 prosenttia miespuolisia. Alle 18-vuotiaat muodostivat 18,9 prosenttia piirikunnan väestöstä, työikäiset 59,9 prosenttia ja eläkeikäiset 21,2 prosenttia väestön keski-iän ollessa 41,3 vuotta. Vuonna 2019 piirikunnassa syntyi 448 lasta. Makówin piirikunnan väkiluvun ennakoidaan pienenevän 35 359 asukkaaseen vuoteen 2050 mennessä.
Marcel Albers

| Marcel Albers> Henkilötiedot |
| --- | --- |
Syntynyt: 29. huhtikuuta 1967
Kuollut: 20. huhtikuuta 1992 (24 vuotta)
Kansalaisuus:   Alankomaat
Moottoriurheilija
Aikaisemmat sarjat
1989 1990 1991–1992:  Alankomaiden Formula Ford 1600 EFDA Formula Opel Lotus Euroseries Britannian Formula 3
Mestaruudet
1989:  Alankomaiden Formula Ford 1600
Marcel Albers (29. huhtikuuta 1967 – 20. huhtikuuta 1992) oli alankomaalainen kilpa-autoilija. Hän ei ole sukua Formula 1 -kuljettaja Christijan Albersille.
Albers aloitti uransa hollantilaisissa formulasarjoissa, joissa ajaminen huipentui vuonna 1989 Alankomaiden Formula Ford -mestaruuteen. Tästä Albers siirtyi EFDA Formula Opel Lotus Euroseries -sarjaan seuraavaksi vuodeksi, missä hän sijoittui pisteissä kuudenneksi.
Seuraavana vuonna Albers sai paikan Britannian Formula 3 -sarjaan, missä hän sijoittui tulokaskaudella hyvin viidenneksi. Samana vuonna hän saavutti myös kolmannen sijan ensi kertaa järjestetyssä Formula 3 Masters -kutsuntakilpailussa.
Kaudeksi 1992 Albersista oli tullut mestaruussuosikki, ja hän voittikin avausosakilpailun Donington Parkissa. Toisessa osakilpailussa Silverstonessa Albers keskeytti, mutta kauden kolmanteen osakilpailuun Thruxtonissa hän pääsi starttaamaan eturivistä. Kilpailussa Albersilla oli ollut aiemmin ongelmia vaihdelaatikossa, kun hän saapui Club-shikaaniin tallikaverinsa Elton Julianin perässä. Albers törmäsi Julian auton perään ja hänen autonsa heitti kärrynpyöriä radan poikki turva-aitaan. Albers makasi autossaan tunnin, kunnes hänet irrotettiin ja vietiin terveyskeskukseen. Matkalla hän kuitenkin menehtyi. Osakilpailu keskeytettiin onnettomuuden jälkeen ja Albers saavutti postuumisti seitsemännen sijan. Sarjassa hän jäi yhdennelletoista sijalle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marcel Albers
Lukáš Lacko

| Lukáš Lacko |
| --- | --- |

Henkilötiedot
Syntynyt: 3. marraskuuta 1987 (ikä 36)
Kansalaisuus:   Slovakia
Tennispelaaja
Pituus:  185 cm
Paino:  85 kg
Kätisyys:  oikea
Ammattilaisena:  2005–
Palkintorahat:  3 601 834 USD
Kaksinpeli
Paras sijoitus:  44. (14.1.2013)
Voitot/tappiot:  98–148
Grand Slam -turnauksissa
Australian avoimet:  3. kierros (2012, 2017)
Ranskan avoimet:  2. kierros (2010)
Wimbledon:  3. kierros (2012, 2016)
Yhdysvaltain avoimet:  1. kierros (2010, 2011, 2012, 2013, 2014, 2015, 2016, 2017)
Nelinpeli
Voitot/tappiot:  6–32
Aiheesta muualla
www.lukas-lacko.com
ITF
ATP
Lukáš Lacko (s. 3. marraskuuta 1987 Piešťany) on slovakialainen tennispelaaja. Parhaimmillaan hän on ollut kaksinpelissä ATP-listan sijalla 44 tammikuussa 2013.
Junioriurallaan Lacko selviytyi välieriin Ranskan avoimissa. Ammattilaisurallaan hän nousi ensimmäisen kerran maailmanlistalla sadan parhaan pelaajan joukkoon marraskuussa 2009 voitettuaan Soulin haastajaturnauksen.
Grand Slam -turnauksissa Lacko on päässyt kaksinpelissä parhaimmillaan kolmannelle kierrokselle Australian avoimissa 2012 ja Wimbledonissa 2012 sekä toiselle kierrokselle Australian avoimissa 2010, Ranskan avoimissa 2010 sekä Wimbledonissa 2010.
Aiheesta muualla

Lukáš Lacko profiili ATP:n kotisivuilla
Manuel García Prieto

| Manuel García Prieto |
| --- | --- |

Espanjan pääministeri
 19. huhtikuuta 1917–11. kesäkuuta 1917  
Monarkki:  Alfonso XIII
Edeltäjä:  Álvaro Figueroa y Torres Mendieta
Seuraaja:  Eduardo Dato
 3. marraskuuta 1917–22. maaliskuuta 1918  
Monarkki:  Alfonso XIII
Edeltäjä:  Eduardo Dato
Seuraaja:  Antonio Maura
 9. marraskuuta 1918–5. joulukuuta 1918  
Monarkki:  Alfonso XIII
Edeltäjä:  Antonio Maura
Seuraaja:  Álvaro Figueroa y Torres Mendieta
 7. joulukuuta 1922–15. syyskuuta 1923  
Monarkki:  Alfonso XIII
Edeltäjä:  José Sánchez Guerra
Seuraaja:  Miguel Primo de Rivera
Henkilötiedot
Syntynyt: 5. marraskuuta 1859 Astorga, Espanja
Kuollut: 8. maaliskuuta 1938 (78 vuotta) San Sebastián, Espanja
Tiedot
Puolue:  Liberaalinen puolue
 Nimikirjoitus
Manuel García Prieto, Alhucemasin markiisi (5. marraskuuta 1859 Astorga – 1938 San Sebastián) oli espanjalainen poliitikko, joka toimi Espanjan pääministerinä kolmesti vuosien 1917–1918 aikana sekä vuosina 1922–1923.
García Prieto oli liberaalipuolueen johtajiin kuuluneen Eugenio Montero Ríosin vävy. Hän vaikutti aluksi Espanjan edustajainhuoneessa, jossa kohosi yhdeksi puolueensa johtavista henkilöistä. Hän oli vuosina 1905–1906 peräkkäin sisä-, oikeus- sekä kauppa- ja maatalousministerinä. José Canalejasin hallituksessa 1910–1912 García Prieto toimi ulkoministerinä. Hän allekirjoitti lokakuussa 1912 Ranskan kanssa solmitun sopimuksen Marokon jakamisesta etupiireihin, ja hänet palkittiin tästä hyvästä Alhucemasin (Al Hoceima) markiisin arvolla. García Prieto jatkoi ulkoministerinä myös Canalejasin kuoleman jälkeen kreivi Romanonesin hallituksessa, mutta siirtyi vuoden 1913 aikana eräiden muiden liberaalipuolueen edustajien kanssa oppositioon. Ensimmäisen maailmansodan aikana García Prieto toimi pääministerinä huhtikuusta kesäkuuhun 1917, pää- ja ulkoministerinä lokakuusta 1917 maaliskuuhun 1918, sisäministerinä maaliskuusta marraskuuhun 1918 ja jälleen pääministerinä marraskuusta joulukuuhun 1918. Hänen toinen hallituksensa oli liberaalien ja konservatiivien muodostama suuri koalitio. García Prieto kokosi liberaaleista vielä neljännen hallituksen joulukuussa 1922. Sen rasitteena oli Espanjan huono menestys Marokossa käydyssä Rifin sodassa. Syyskuussa 1923 kenraali Miguel Primo de Rivera suoritti sotilasvallankaappauksen, jolloin García Prieto joutui eroamaan. Hän vetäytyi sen jälkeen politiikasta.
Aiheesta muualla

Manuel García Prieto (espanjaksi) Biografías y Vidas
Marcato

| --- | --- |
:  Määritelmä: Musiikkitermi, joka tarkoittaa että äänet on soitettava painokkaasti, toisistaan erillään. 
: Wikipediassa ei tällä hetkellä ole varsinaista artikkelia aiheesta Marcato. Katso marcato Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Major League Baseball -kausi 1883

Major League Baseball -kausi 1883 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Liigojen välisiä otteluita ei kaudella pelattu
Aiheesta muualla

Baseball almanakka - National League 1883
Baseball almanakka - American Association 1883
Major League Baseball -kausi 1882

Major League Baseball -kausi 1882 käsitti kaksi erillistä liigaa. Vuodesta 1876 toiminut National League ja ensimmäistä kauttaan toiminut American Association. Liigojen välisiin näytösotteluihin osallistui myös League Alliancen voittaja New York Metropolitans, joka seuraavalla kaudella pelasi AA:ssa. Toinen joukkue League Alliancessa oli Philadelphias eli Phillies (ei katsota olevan sama Philadelphia Phillies, joka kaudella 1883 aloitti National Leaguessa). Chicagon ja Cincinnatin välisissä liigamestareiden välisissä otteluissa voitot tasattiin 1–1 ja Chicago voitti Metropolitansin 2–1.
Aiheesta muualla

Baseball-almanakka - National League 1882
Baseball-almanakka - American Association 1882
Luettelo uikkulinnuista

Tämä on luettelo uikkulintujen lahkoon (Podicipediformes) ja uikkujen heimoon (Podicipedidae) kuuluvista suvuista ja lajeista BirdLife Suomen hyväksymän luokituksen mukaan. Sukupuuttoon kuolleet kolme lajia on merkitty ristillä.
Pikku-uikut (Tachybaptus)

alaotrajärvenuikku (Tachybaptus rufolavatus) †
australianuikku (Tachybaptus novaehollandiae)
kääpiöuikku (Tachybaptus dominicus)
madagaskarinuikku (Tachybaptus pelzelnii)
pikku-uikku (Tachybaptus ruficollis)
Kirjonokkauikut (Podilymbus)

atitlaninuikku (Podilymbus gigas) †
paksunokkauikku (Podilymbus podiceps)
Titicacanuikut (Rollandia)

titicacanuikku (Rollandia microptera)
valkotöyhtöuikku (Rollandia rolland)
Australaasianuikut (Poliocephalus)

mustaniskauikku (Poliocephalus poliocephalus)
uudenseelanninuikku (Poliocephalus rufopectus)
Silkkiuikut (Podiceps)

andienuikku (Podiceps andinus) †
hopeauikku (Podiceps occipitalis)
huppu-uikku (Podiceps gallardoi)
härkälintu (Podiceps grisegena)
isouikku (Podiceps major)
juninjärvenuikku (Podiceps taczanowskii)
mustakaulauikku (Podiceps nigricollis)
mustakurkku-uikku (Podiceps auritus)
silkkiuikku (Podiceps cristatus)
Pitkäkaulauikut (Aechmophorus)

meksikonuikku (Aechmophorus clarkii)
pitkäkaulauikku (Aechmophorus occidentalis)
Marcel Dassault

Marcel Dassault vuonna 1914.
Marcel Dassault, syntyjään Marcel Bloch, (22. tammikuuta 1892 Pariisi – 17. huhtikuuta 1989 Neuilly-sur-Seine) oli ranskalainen lentokonesuunnittelija ja Dassault-lentokonetehtaan perustaja.
Nuoruus ja I maailmansodan aika

Valmistuttuaan insinööriksi École Supérieure d'Ingénieurs en Électronique et Électrotechniquesta Marcel Bloch värväytyi lokakuussa 1913 Ranskan armeijaan Ilmavoimien teknisiin joukkoihin. Tammikuussa 1914 hän siirtyi Chalais-Meudonin ilmailututkimuskeskukseen, jossa oli useita erilaisia pajoja ilmailun eri aloilta. Hän aloitti Caudron G.3 koneen potkurin parantamisen, joka osoittautui menestykseksi. Hänestä tuli Ranskan neljänneksi suurin potkurivalmistaja.
Hän pyysi ystäväänsä Henry Potezia liittymään ryhmään. He perustivat Societé d'études aéronautiquen (SEA), joka suunnitteli kaksipaikkaisen lentokoneen korvaamaan Sopwith Scoutin. Koelennot olivat kuitenkin pettymys ja työ lopetettiin. Paranneltu versio SEA IV oli kuitenkin parempi ja Ranskan varusteluhankinnoista vastannut ministeri Louis Loucheur tilasi vuoden 1917 lopulla tuhat SEA IV -lentokonetta. Ensimmäinen tilattu kone rullasi ulos tehtaalta 11. marraskuuta 1918. Tuhannen koneen tilaus peruutettiin ja ainoastaan noin sata rakenteilla ollutta konetta luovutettiin tilaajalle. Seuraavat kymmenen vuotta Marcel Bloch keskittyi muihin asioihin kuin lentokoneiden suunnitteluun ja valmistukseen.
1930-luku ja toinen maailmansota

Palatessaan lentokoneteollisuuteen 1930-luvulla hän keräsi uuden ryhmän, joka valmisti joukon lentokoneita metallirunkoisesta MB.60 postikoneesta MB.200 ja MB.210 pommikoneeseen. Hän perusti Société des Avions Marcel Bloch -nimisen yhtiön lentokoneiden valmistamiseksi. Yhtiö kansallistettiin 1936, jolloin hän perusti uuden yrityksen Société anonyme des avions Marcel Bloch (SAAMB) suunnittelemaan lentokoneita kansalliselle lentokoneteollisuudelle.
Saksan vallattua Ranskan sekä muodostettua Vichyn hallinnon vuonna 1940 Marcel Bloch kieltäytyi yhteistoiminnasta miehittäjien ja heidän tukijoidensa kanssa. Vichyn hallinto vangitsi Blochin ja myöhemmin hänet siirrettiin Buchenwaldin keskitysleirille. Huhtikuussa 1945 palattuaan Ranskaan hän jatkoi lentokoneteollisuudessa.
Sodan jälkeen

Osakkeenomistajien päätöksellä 10. marraskuuta 1945 perustettiin uusi yhtiö, joka sai nimen Société des Avions Marcel Bloch. Vuonna 1949 Bloch vaihtoi sukunimensä Dassault’ksi. Nimi juontaa hänen veljestään, kenraali Darius Paul Blochista (1882–1969), joka Ranskan vastarintaliikkeen eräänä johtajana käytti salanimeä ”Chardasso”, joka on johdettu ranskan kielen termistä char d'assaut, suomeksi panssarivaunu. Sodan jälkeen Dassault perusti Dassault-lentokonetehtaan. Hänen pojastaan Serge Dassault’sta tuli yrityksen johtaja.
Marcel Dassault on haudattu Cimetière de Passyn hautausmaalle Pariisiin. Hän oli syntyjään juutalainen, mutta uskonnoltaan roomalaiskatolinen. Hänen veljensä Darius Paul Bloch otti toisen maailmansodan jälkeen myös sukunimekseen Dassault.
Manuel Gaspar Haro

| Henkilötiedot |
| --- | --- | --- |
Koko nimi: Manuel Gaspar Haro
Syntymäaika: 3. helmikuuta 1981 (ikä 43)
Syntymäpaikka: Málaga, Espanja
Pelipaikka: laitapuolustaja
Pituus: 176 senttimetriä
Seura
Seura: Cartagena
Pelinumero: 20
Seurat
| Vuodet | Seura | O (M) |
| 2001–2004 2004–2006 2006–2008 2008–2011 2011– | Málaga B Almería Levante Málaga Cartagena | 109 (1) 65 (0) 27 (0) 40 (0) 0 (0) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2011.
Manuel "Manolo" Gaspar Haro (s. 3. helmikuuta 1981 Málaga, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Cartagenaa. Hän on pelipaikaltaan oikea laitapuolustaja, mutta pystyy pelaamaan myös keskuspuolustajana.
Ura

Manolo aloitti ammattilaisuransa kotikaupunkinsa Málagan reservijoukkueesta. Vuonna 2004 hän siirtyi toiseksi korkeimmalla sarjatasolla pelanneeseen Almeríaan. Kahden kauden jälkeen Almeríassa, hän siirtyi Levanteen.
Levanten tiputtua pääsarjasta Manolo palasi Málagaan, joka vastaavasti nousi pääsarjaan kahden vuoden tauon jälkeen.
Aiheesta muualla

Profiili ja tilastot bdfutbol.com (englanniksi)
Profiili futbolme.com (espanjaksi)
Marquette (automerkki)

Marquette Model 34 Sport Roadster vuodelta 1930.
Marquette oli vuosina 1929–1930 valmistettu yhdysvaltalainen automerkki. Merkin perusti General Motors Buickia halvemmaksi vaihtoehdoksi. Halvemman merkin perustamisen taustalla oli Buick-automerkin kalleuden ohella muiden autoyhtymän merkkien esimerkki: esimerkiksi General Motorsin Cadillac-divisioona oli perustanut LaSallen vuonna 1927, ja se asettui hinnaltaan Cadillacin ja muiden GM:n automerkkien väliin. Buick oli sitä GM:n mallistossa seuraavana olevaa Oldsmobilea selvästi kalliimpi automerkki. Marquette oli hinnaltaan tarkoitettu näiden kahden automerkin väliin.[lähde? ]
Marquettessa oli kuusisylinterinen sivuventtiilimoottori ja se oli selvästi V8-moottorista Buickia kevyempi. Marquette ei ollut kaupallinen menestys: Marquetteja valmistettiin sen yhden vuoden elinkaaren aikana vain 35 007 yksilöä, joista 1404 valmistettiin amerikkalaisista koreista Yhdysvaltain ulkopuolella.
Yhdysvalloissa Marquettesta oli kuusi erilaista mallia: Model 37 neliovinen sedan, Model 30 kaksiovinen sedan, Model 36 kahden matkustajan coupe, Model 36S neljän matkustajan coupe, Model 34 neljän matkustajan avoauto (Sports Roadster) ja Model 35 eli viiden matkustajan Phaeton.
Marquette model 37 Sedan -mallissa oli kuusisylinterinen 3,5 litran rivimoottori, jonka suurin teho oli 50 kilowattia kierrosluvulla 2 300 (67 hevosvoimaa). Tämä Marquette-malli maksoi 1 060 dollaria.
Syyskuun 1929 pörssiromahdus heikensi autojen kysyntää, mikä vaikutti myös Marquetten myyntiin. Vuonna 1930 autojen kysyntä heikkeni laman myötä, ja Buick päätti jatkaa ilman Marquette-merkkiä.
Magma Geopark

Magma Geopark
Magma Geopark on Norjan toinen virallinen Geopark, joka listattiin sekä European Geoparks Networkin että UNESCO avustaman Global Networks of National Geoparksin toimesta vuonna 2010. Magma Geoparkin alue on 2329 km² alue, joka lepää Euroopan suurimman anortosiittiesiintymän päällä. Geologinen alue sijaitsee viiden kunnan alueella, jotka ovat Bjerkreim, Eigersund, Flekkefjord, Lund ja Sokndal (N58°26’52’’ E006°00’22’’).
1,5 miljardia vuotta sitten Magma Geoparkin maisema oli suurilta osin hehkuvaa laavaa ja korkeita vuoria. Miljoonien vuosien kuluessa jäätiköt ovat muokanneet maisemaa auttaen nykyisen maiseman syntyä. Alueen kivityyppi on anortosiitti, joka on yleisempi kivilaji kuussa kuin maan pinnalla.
Magma Geopark on matkailualue, jossa sijaitsee useita luonto-, kulttuuri- ja historiakohteita niin paikallisille kuin matkailijoillekin. Alueella on myös laaja verkosto reittejä ja paikkoja harrastaa luonnossa. Alueen luontoaktiviteetteja ovat ainakin vaellus, pyöräily, kiipeily ja melonta.
Aiheesta muualla

Magma Geopark
Magma Geopark/Twitter
Magma Geopark/Facebook
Pilvipalvelu

Looginen kaavio pilvipalvelun sijoittumisesta.
Pilvipalvelu tarkoittaa tietoteknisten palveluiden toimittamista tarvittaessa (sovelluksista tallennuskapasiteettiin ja laskentatehoon) tyypillisesti internetin välityksellä ja käytön mukaan maksamalla. Ydinkäsite tarkoittaa tietoteknisen infrastruktuurin tai datakeskuksien omistamisen sijaan vuokraamista pilvipalvelun tarjoajalta.
Pilvipalvelua voi verrata hajautettuun ympäristöön (vrt. klusteri (tietotekniikka)). Käsitteenä se kuvaa paradigman muutosta, jonka tuloksena palvelu tarjotaan ”pilvessä”, jonka teknisiä yksityiskohtia palvelun käyttäjät eivät voi nähdä tai hallita. Pilvipalvelu kuvaa uutta tietoteknisten palveluiden tuottamisen, käyttämisen ja toimittamisen mallia, johon liittyy internetin yli palveluna tarjottuja dynaamisesti skaalautuvia ja virtuaalisia resursseja.
Käsitettä ”pilvi” käytetään kielikuvana, jolla viitataan internetiin siten kuin se usein esitetään tietoverkkojen kaaviokuvissa, sekä abstraktiona monimutkaiselle infrastruktuurille, jonka se verhoaa. 
Käsite ei määritä varsinaista toteustapaa ja palvelut voidaan toteuttaa asiakaskohtaisilla virtuaalikoneilla tai säiliöinnillä erillisten tietokoneiden sijaan.
Pilvipalvelut

Pilvipalvelut (cloud services) ovat ”pilvessä” tarjottavia palveluita. Palveluiden pääluokat ovat SaaS (Software as a Service), IaaS (Infrastructure as a Service) ja PaaS (Platform as a Service). Yleisnimityksenä yleistyy XaaS (Anything as a Service tai Something as a Service).
Muita termejä ovat palvelimeton tietojenkäsittely (serverless computing) ja FaaS (Function as a Service).
Pilvitallennus

Pilvitallennus (engl. cloud storage) tarkoittaa tallennuskapasiteetin tarjoamista palveluna. Esimerkiksi Dropbox on pilvitallennuspalvelu.